Preşedintele chinez Xi Jinping a fost primit miercuri la Belgrad de omologul său sârb Aleksandar Vucic, care a declarat că prietenia dintre țările lor este „invincibilă” și că Taiwanul face parte din China, relatează agenția AFP, citată de Agerpres.
China a investit miliarde de euro în Serbia şi în Balcani, în special în sectoarele minier şi manufacturier. Semn al solidităţii relaţiilor, Beijingul şi Belgradul au semnat anul trecut un acord de liber-schimb.
Însoţit de soţia sa Peng Liyuan, Xi Jinping a fost primit miercuri de Aleksandar Vucic pe covorul roşu, în faţa principalelor clădiri guvernamentale, în sunet de fanfară militară. Preşedintele chinez a fost întâmpinat cu imnul naţional al ţării sale, înainte de a da mâna cu mai mulţi responsabili sârbi.
„Avem o poziţie clară şi simplă în ceea ce priveşte integritatea teritorială a Chinei”, a declarat Vucic în faţa unei mulţimi adunate în faţa clădirii guvernului.
On Wednesday, Chinese President Xi Jinping, who's on a state visit to Serbia, was greeted by thousands of Serbians in Belgrade. pic.twitter.com/VfYHmDvQNb
— China Xinhua News (@XHNews) May 8, 2024
„Da, Taiwanul este China”, a subliniat Vucic, potrivit televiziunii de stat sârbe RTS.
Această declaraţie l-a încântat probabil pe Xi Jinping, în condiţiile în care China revendică insula cu 23 de milioane de locuitori, pe care o consideră parte a teritoriului său naţional. Preşedintele chinez a sosit la Belgrad marţi seara târziu, după o vizită de stat în Franţa.
Xi Jinping receives warm welcome in Belgrade
— Zhang Heqing (@zhang_heqing) May 8, 2024
Chinese President Xi Jinping received a warm welcome from Serbian President Aleksandar Vucic as he arrived at an airport in Serbian capital Belgrade for a state visit on Tuesday.#ChinaEurope2024 #XiJinping #你好中国 #NihaoChina… pic.twitter.com/P8JYhN8bju
In honor of Chinese President Xi Jinping's visit to Serbia, the LED lighting on the Belgrade Tower tonight is in the colors of the Serbian and Chinese flags.
— Sprinter infofactory (@Sprinter00000) May 7, 2024
President of China Xi Jinping arrived in Belgrade tonight for a two-day visit to Serbia. pic.twitter.com/lzFRIkGTQf
În afară de Franţa, celelalte două ţări alese de Xi Jinping pentru prima sa deplasare în Europa după 2019 - Serbia, apoi Ungaria, unde se va deplasa miercuri seara - sunt considerate cele mai amicale faţă de Rusia şi China de pe continentul european.
Ministrul sârb al finanţelor, Sinisa Mali, a declarat pentru canalul public RTS că discuţiile de miercuri vor viza un „mare proiect”, fără a face alte precizări.
Președintele Chinei a sosit la Belgrad la o dată simbolică
Vizita lui Xi Jinping la Belgrad coincide cu data comemorării a 25 de ani de la bombardamentul NATO asupra ambasadei Chinei, care a făcut trei morţi, pe 7 mai 1999.
Ambasada a fost lovită în timpul unei campanii de bombardamente de mai multe luni întreprinse de NATO împotriva unor ţinte sârbe, în timpul războiului din Kosovo.
Ulterior, SUA şi-au prezentat scuze, afirmând că hărţi neactualizate l-au făcut pe pilotul avionului incriminat să greşească ţinta. Revenind asupra acestui eveniment într-un articol publicat marţi în cotidianul sârb Politika, Xi Jinping a scris că NATO „a bombardat fără ruşine” ambasada chineză.
„Poporul chinez preţuieşte pacea, însă el nu va permite niciodată ca tragedia istoriei să se reproducă”, a subliniat Xi, lăudând la rândul său „prietenia invincibilă” dintre China şi Serbia.